《御街行 题太湖傍精蓝》
清代·董俞

小亭无数秋云压。雨筱凉侵榻。帘前千顷即澄湖，点点青螺插。

有个高僧，赤髭白足，说尽生公法。十年惯把溪山踏。

野鹤孤飞匝。此中撇下万千般，消受茶枪菜甲。松阴夜静，长歌岸帻。

皎月纤痕捻。

作者简介：清江苏华亭人，字苍水，号樗亭。董含弟。顺治十七年举人。康熙十八年举博学鸿词，未中。诗文与含齐名，时称“二董”。著有《樗亭集》、《浮湘集》、《度岭集》。